এই এলাকাটি হিন্দু অধ্যুষিত। তাই শহীদের বাড়িতে অনেক হিন্দু পুরুষ-মহিলাকেও চোখে পড়লো। অনেককে কাঁদতেও দেখলাম। তাদের মুখে একটি উক্তি- ছেলেটি খুবই ভালো ছিল। আমরা অন্য ধর্মাবলম্বী হলেও সে আমাদের খোঁজখবর নিতো। শহীদ মাসুদ বিন হাবিব যে দলমত নির্বিশেষে সকলের প্রিয় ছিলো তার সবচেয়ে বড় প্রমাণ পেলাম জানাজার নামাজে। দুর্গম পথ পড়ি দিয়ে রাত সাড়ে ৯টার সময়ও হাজার হাজার লোকের উপস্থিতি। অনেকের মুখের কথা- আজমিরীগঞ্জে ইতঃপূর্বে এতো বড় জানাজা কারও হয়নি।